În anii de la sfârșitul celei de-a doua conflagrații mondiale, așa-numitele pungi ale Atlanticului au fot ultimele zone de rezistență ale "Wehrmachtului" în Franța ocupată. Pe 19 ianuarie 1944, Adolf Hitler a proclamat înființarea a 14 „fortărețe” ("Atlantikfestungen") de-a lungul Zidului Atlanticului, care trebuiau apărate până la ultimul om. Scopul acestor poziții era să îi împiedice pe Aliați să își reaprovizioneze armatele după debarcarea din Franța și să protejeze bazele submarinelor germane care luptau în Bătălia Atlanticului. Ultima astfel de pungă a capitulat pe 11 mai 1945, la trei zile după capitularea Germaniei Naziste.